VEILEDER

FOR HOVEDPRAKSIS

PSYC5410



**Psykologisk institutt**

**Det samfunnsvitenskapelige fakultet**

**Universitetet i Oslo**

Kjære veileder for hovedpraksis-student fra Psykologisk Institutt/ UiO!

Takk for at du vil være veileder for en av våre psykologi-studenter.

Hovedpraksis er noe studentene våre gleder seg til og går inn i med store forventninger og kanskje en dose «skrekkblandet fryd». De lengter etter å sette alt de har lært ut i praksis, samtidig som det for noen er sårbart å eksponere seg for det virkelige liv og kjenne på ansvaret for pasienter og brukere i de ulike helsetjenestene. Da er det avgjørende med en stødig og erfaren rollemodell som kan vise vei gjennom alt det ukjente. Den innsatsen du gjør som veileder utgjør antakelig noe av det viktigste våre studenter får med seg på veien til å utvikle seg til ferdige psykologer.

Denne veilederen er utarbeidet for å gi et overblikk over rammene, læringsmål og gjennomføring av hovedpraksis. Du er alltid velkommen til å ta kontakt med oss dersom du har flere spørsmål, enten det skulle være av praktisk eller faglig art.

Vi setter stor pris på at du stiller deg selv og din erfaring til disposisjon og ser frem til et godt samarbeid videre!

Med vennlig hilsen

Ida Stange Bernhardt Simen Gudbrandson

Psykologspesialist/praksiskoordinator Praksiskonsulent

i.s.bernhardt@psykologi.uio.no s.s.gudbrandson@psykologi.uio.no

### Overordnet beskrivelse av ramme for hovedpraksis

Hovedpraksis er en 5 måneders praksisperiode (20 uker) for psykologstudenter ved en ekstern institusjon. Praksisperioden på vårsemesteret er ca. 15. januar – 15. juni (uke 3 - uke 24) og ca. 15. august – 15. januar (uke 33 - uke 3) på høstsemesteret. Studentene har langsgående undervisning i lovverk og etikk ved Psykologisk institutt (PSI) parallelt med hovedpraksis: [PSYC5410 – Hovedpraksis og etikk - Universitetet i Oslo (uio.no)](https://www.uio.no/studier/emner/sv/psykologi/PSYC5410/index.html)

Før hovedpraksis har studentene vært gjennom tre praksisperioder på 33 klokketimer over 11 uker; utredningspraksis med voksne i spesialisthelsetjenesten (7. semester), innføringspraksis i førstelinjen (8. semester), og utredningspraksis med barn og unge i spesialisthelsetjenesten (9. semester). I tillegg har de vært gjennom teoretiske emner der det inngår noe ferdighetstrening. Se emneoversikten nederst i dette dokumentet (vedlegg 2).

Hovedpraksis skal sikre at studentene gjennom 5 måneders klinisk praksis tilegner seg kunnskap, ferdigheter og generell kompetanse gjennom mest mulig selvstendig klinisk psykologisk arbeid. Arbeidsoppgavene skal være både av undersøkende og behandlende karakter, og inkludere muntlig og skriftlig formidling, tverrfaglig samarbeid samt erfaring med og kunnskap om brukerperspektiv- og rettigheter.

Praksis veiledes av psykolog med minst 2 års godkjent veiledning etter autorisasjon. Plassen må være forhåndsgodkjent av instituttet hvert semester og må forplikte seg til å oppfylle kravene til de kliniske arbeidsoppgaver og de rammebetingelser som beskrives i denne veileder.

### Beskrivelse av ferdighetsmål

### Studenten skal

1. utvikle ferdigheter i undersøkelse og behandling av klienter. Studenten skal få anledning til både å observere andres arbeid og utføre selvstendig klinisk arbeid under regelmessig veiledning. Det er viktig at det legges til rette for en progresjon der studenten kommer i gang med selvstendig arbeid tidlig i praksisforløpet.
2. tilegne seg forståelse for individuelle, sosiale, kulturelle, utviklingsmessige og biologiske forhold som er av betydning for utredning og behandling.
3. få relevant kunnskap om rammer for og organiseringen av helse- og sosiale tjenester i Norge
4. utvikle ferdigheter i skriftlig rapportering; journalføring, epikrise, behandlingsplan m.m.
5. kunne tolke, begrunne og diskutere faglige problemstillinger i forhold til de kliniske oppgavene.
6. utvikle ferdigheter og kunnskap om aktuelle kliniske arbeidsmåter innen arbeidsfeltet.
7. kunne anvende teori og vitenskapelig tenkemåte for å begrunne faglige valg på en selvstendig og reflektert måte, som f.eks. valg av undersøkelsesmetoder og former for tiltak.
8. utvikle kunnskap om og forståelse for tverrfaglig samarbeid med kollegaer
9. utvikle en reflektert og respektfull holdning til utøvelsen av yrket som klinisk psykolog, godt forankret i fagetiske retningslinjer og aktuelt lovverk.
10. utvikle egne terapeutiske ferdigheter, innsikt i eget reaksjonsmønster, egen faglig styrke og begrensning, samt opparbeide forståelse for viktigheten av å holde seg faglig oppdatert.
11. respektere alle pasienters integritet, verdighet og autonomi. Det inkluderer å forstå kulturforskjeller og få erfaring med og kunnskap om brukermedvirkning.

#### Krav til veiledning og veilederkompetanse

Psykologtjenesten ved institusjonen/organisasjonen eller enhetsleder avgjør hvilke(n) psykolog(er) som skal være veileder(e). For å bli knyttet til Psykologisk institutt som veileder, kreves det godkjenning som psykolog og minst 2 års praksis.

Veileder har ansvar for det faglige opplegget og innholdet i veiledningen. Det skal i utgangspunktet settes av minimum to klokketimer per uke til veiledning, der minst en time skal være individuell veiledning til fast tid. Veiledningen skal adressere både psykologfaglige spørsmål tilknyttet pasientsaker og studentens terapeututvikling/ psykologrollen. I tillegg er veileder ansvarlig for at praksisstedet legger til rette for studenten på en hensiktsmessig måte og yter den støtte som er nødvendig slik at studenten kan utføre sine oppgaver på en forsvarlig måte.

Veileder skal ha direkte innsyn i minst fem timer av studentens klientrettede arbeid. Dette kan foregå via video- eller lydbåndopptak, ved direkte observasjon eller ved deltakelse i timer. Studenten skal få tilbakemelding om hvordan han/ hun fungerer i terapeutrollen og om mulige utviklingsområder.

#### Arbeidstid og arbeidskrav

Vårsemesteret: ca. 15. januar – 15. juni (uke 3 - uke 24)

Høstsemesteret: ca. 15. august – 15. januar (uke 33 - uke 3)

Hovedpraksis er som hovedregel 37,5 timers uke, bortsett fra de fredager der studentene skal møte til obligatorisk undervisning i lovverk og etikk ved PSI. Undervisning ved UiO skal prioriteres foran kurs/ undervisning på praksisstedet

For en oversikt over undervisningen og aktuelle datoer for hvert semester, se emneside for hovedpraksis:

<https://www.uio.no/studier/emner/sv/psykologi/PSYC5410/index.html>"

Institusjonen må ordne med rimelig kontorplass for studenten.

**Fremmøte:** Studentene har obligatorisk frammøte og forplikter seg til å utføre de oppgaver veileder gir dem. Veileder er ansvarlig for å holde oversikt over at studenten er tilstede i arbeidstiden.

**Ferie:** Studenten kan ta fri mellom jul og nyttår og i påskeuken – annet fravær må kompenseres etter avtale med praksisstedet.

**Sykefravær:** Fravær i forbindelse med sykdom i over en uke må raskest mulig meldes fra til PSI, og sykefravær utover en uke må som hovedregel kompenseres.

**Taushetsplikt:** Studenten er underlagt taushetsplikt. Erklæring om taushetsplikt undertegnes ved PSI. Ved sin underskrift er studenten forpliktet av psykologers fagetiske regler som blant annet innebærer full taushetsplikt knyttet til alt klientarbeid. Vi anbefaler at studenten også undertegner en egen taushetserklæring ved institusjonen der praksis finner sted.

**Klinisk materiale til bruk i undervisning:** Studenten har etter avtale med veileder anledning til å legge fram materiale om klienter i undervisningsøyemed på kurs ved PSI. I denne forbindelse er studenten forpliktet til å forholde seg slik at det ikke blir gitt opplysninger som kan føre til gjenkjennelse av klienten. Veileder er ansvarlig for at tilstrekkelig anonymisering er gjort, og at evt. samtykke fra klienten er innhentet og journalført.

**Hovedoppgave:** Studenter som etter avtale med praksissted samler inn materiale til hovedoppgave under praksisperioden skal normalt ha adgang til å gjøre dette innen rammen av praksistiden. All bearbeiding og utskriving av materialet må imidlertid skje utenom praksistiden.

#### Evaluering

Det skal være en avsluttende evaluering av studentens arbeid i hovedpraksis, i form av skriftlig (papir eller elektronisk) tilbakemelding til instituttet. Til sluttevalueringen fyller studenten ut et evalueringsskjema (vedlegg 1 og digitalt på <http://www.uio.no/studier/program/psykologi-profesjon/praksisveileder.html>.

Evalueringen utgjør utgangspunktet for den avsluttende samtalen mellom student og veileder. Skjemaet er likestilt med eksamensprotokoll for studenten og skal være signert og bekreftet bestått/ikke bestått av veileder og sendes praksiskonsulent ved PSI via epost [s.s.gudbrandson@psykologi.uio.no](mailto:s.s.gudbrandson@psykologi.uio.no). Alternativt kan studenten levere evalueringen direkte til konsulent eller til ekspedisjonen ved fysisk oppmøte.

#### Tilbud til veiledere/ praksissted

For å styrke samarbeidet mellom Psykologisk Institutt og det enkelte praksissted,

tar PSI hvert semester sikte på å invitere til et veilederseminar ved Psykologisk institutt med servering av lunsj og fremlegg av et faglig tema som anses som relevant og nyttig for våre veiledere. Dette er også en mulighet til å treffe andre veiledere og drøfte faglige spørsmål. Veiledere vil også kunne bli invitert til åpne forelesninger/seminarer ved instituttet.

Invitasjon med program og påmeldingsfrist sendes praksisstedet i god tid, og dato for samlingene varsles ved semesterstart så langt det er mulig.

1. **Kontakt med Psykologisk institutt**

Veileder bes å ta kontakt med PSI/praksiskoordinator så tidlig som mulig dersom det oppstår problemer av psykologfaglig art vedrørende studentens funksjon eller veiledningsforholdet.. Oftest vil avklarende samtaler tidlig løse problemene, andre ganger er det nødvendig med fortløpende kontakt. Studenten kan også til enhver tid kunne ta kontakt med instituttet for å drøfte spørsmål vedrørende praksis, om de opplever at det oppstår vanskeligheter på praksisstedet, i veiledningsforholdet eller at det ikke er tilrettelagt for dem mht arbeidsoppgaver eller kontorfasiliteter. Praksiskoordinator vil først snakke med studenten ved slike henvendelser og oppfordre studenten til å ta forholdene direkte opp med veileder/ praksissted. I noen tilfeller, vil praksiskoordinator ta direkte kontakt med veileder eller kontaktperson ved praksisstedet.

### Administrative og praktiske spørsmål tas opp med praksiskonsulenten, som også har ansvar for å motta beskjeder, evalueringsskjema og lignende. Praksiskonsulent forestår også utsendelse av kontrakter, veileder og andre dokumenter.

#### Skikkethetsvurdering

Dersom det oppstår tvil om godkjennelse av praksis, skal dette meddeles til den aktuelle student, samt til praksiskoordinator ved Psykologisk Institutt tidligst mulig i praksisperioden.

Psykologisk Institutt er pålagt å foreta løpende skikkethetsvurderinger av studentene gjennom hele studiet, innbefattet perioden i hovedpraksis. I denne perioden vil veileder være den som er best i stand til å vurdere om det foreligger alvorlige forhold vedrørende studentens atferd eller holdninger som bør rapporteres videre**.** For øvrig omfattes studentene av Lov om helsepersonell på vanlig måte, herunder inngår det rapporteringsansvar arbeidsstedet har om uforsvarlig atferd i henhold til loven.

I Kunnskapsdepartementet har 30. juni 2006 fastsatt ”[forskrift om skikkethetsvurdering i høyere utdanning](http://www.lovdata.no/for/sf/kd/kd-20060630-0859.html)” (nr. 859) med hjemmel i lov 1. april 2005 nr. 15 om universiteter og høyskoler § 4-10 sjette ledd. Forskriften trådte i kraft fra 1. august 2006.

**Følgende forhold kan ligge til grunn for en vurdering av manglende skikkethet:**

1. Mangler vilje/evne til omsorg, forståelse og respekt for klienter, pasienter eller brukere
2. Mangler vilje/evne til samarbeid, til å etablere tillitsforhold og kommunisere med klienter og med arbeidere
3. Viser truende eller krenkende atferd i studiesituasjonen
4. Misbruker rusmidler/ulovlig tilegnelse av medikamenter
5. Har problemer som gjør at hun/han fungerer dårlig i forhold til omgivelser
6. Har liten selvinnsikt i forbindelse med oppgaver i studiet og kommende yrkesrolle
7. Viser uaktsomhet og uansvarlighet som kan medføre risiko for andre
8. Mangler vilje/evne til å endre uakseptabel atferd i samsvar med veiledning

Ta kontakt med Ida Bernhardt/ Simen Gudbrandson dersom du har tvil eller spørsmål knyttet til vurdering av skikkethet: ([i.s.bernhardt@psykologi.uio.no/](mailto:i.s.bernhardt@psykologi.uio.no/) s.s.gudbrandson@psykologi.uio.no)

### Evalueringsskjema (vedlegg 1)

*Dette skjemaet brukes til sluttevaluering, som utgangspunkt for muntlig drøfting mellom student og praksislærer*.

EMNEKODE: PSYC5410

STUDENTENS NAVN:

SEMESTER (V/H og årstall):

PRAKSISSTED:

**PRAKSISEVALUERING FRA STUDENT**

*(Kortfattet, stikkordspreget – 1 til 2 sider)*

1. Beskriv arbeidsoppgaver i praksistiden
   1. Terapeutiske
   2. Utredende/diagnostiske
   3. Andre typer oppgaver
2. Hva slags typer klienter/klienter har du møtt? (beskriv alder, problematikk, typer av forespørsler, osv.)
3. Hva har du lært? (kortfattet oppsummering på 5-10 linjer)
4. Hvordan vurderer du ditt eget arbeid?
5. Hva er viktig for deg å utvikle videre?
6. Hvordan vurderer du praksisstedets tilrettelegging?

Dato: Studentens navn:

*(Ta med dette skjemaet i utfylt stand til praksislærer før siste veiledning)*

**PRAKSISVURDERING FRA VEILEDER**

* Studenten har utført de arbeidsoppgavene som er lagt til praksis. Kryss av:
* Studenten har fulgt de normer som gjelder for fremmøte og arbeidstid. Kryss av:
* Studenten har foretatt en skriftlig evaluering av egen praksis (se ovenfor) Kryss av:
* Studenten er etter vurdering funnet skikket til å utføre det arbeidet denne har vært satt til (jfr. Forskrift om skikkethetsvurdering i høyere utdanning på PSI sine

nettsider). Kryss av:

På bakgrunn av denne vurdering er praksis:

bestått…………./ikke bestått………(kryss av)

Kommentarer:

Dato: Veileders navn:

(*I forbindelse med siste veiledning fyller praksislærer ut skjemaet og returnerer det til følgende mailadresse ved PSI: ekspedisjon@psykologi.uio.no)*

**Vedlegg 2, oppbygning profesjonsstudiet:**

|  |  |  |  |  |  |  |  |
| --- | --- | --- | --- | --- | --- | --- | --- |
| 12. sem: PSYKPROF H06 | PSYC6300  Praktikum | | PSYC6100  Hovedoppgave | | | | |
| 11. sem: PSYKPROF V07 | PSYC6300  Praktikum | PSYC6100  Hovedoppgave | | | PSYC6301  Etikk, rolle og profesjon | 2 fordypningsemner:  PSYC6502,PSYC6503,PSYC6504, PSYC6505  PSYC6506, PSYC6508, PSYC6509, PSYC6510, PSYC6511, PSYC6512 | |
| 10. sem: PSYKPROF H07 | PSYC5400 - PRAKSISRAPPORT  Hovedpraksis | | | | | | |
| 9. sem: PSYKPROF V08 | PSYC5304 – Tilstandsbilder, utredning og behandling av barn og unge | | | | PSYC5303  Pedagogisk-psykologisk rådgivning | PSYC5401  Forpraksis barn/unge | PSYC5301  Psykologisk arbeid med familier og systemer |
| 8. sem: SVC-PSY H07 | PSYC4301 - Psykologisk behandling og behandlingsforskning | | | | PSYC4401  Psykologisk arbeid  i førstelinjetjenesten | PSYC4302  Psykologisk behandling av voksne | PSYC4305  Klinisk nevropsykologi |
| 7. sem: SVC-PSY  V08 | PSYC4300 –  Utredning av psykiske forstyrrelser hos voksne | | PSYC4500  Personlighetspsykologi | | | | PSYC4400 - Forpraksis voksne  Relasjonskompetanse |
| 6. sem: SVC-PSY H08 | PSYC3203 –Anvendt sosialpsykologi | | PSYC3204  Perspektiver på psykologien | | PSYC3401 –Gruppeledelse og gruppedynamikk | PSYC3101 -  Kvantitativ metode II | PSYC3102 Prosjekt - sosialpsykologi |
| 5. sem: SVC-PSY V09 | PSYC3200 -  Utviklingspsykologi | | | | PSYC3201 –Kommunikasjon og læring | PSYC3400 -  Test, observasjon av barn | PSYC3100 –  Kvalitativ metode |
| 4. sem: SVC-PSY H09 | PSYC2202 –  Kognitiv nevrovitenskap | | | PSYC2205 - Psykopatologi | PSYC2103  Prosjekt kognitiv og nevropsykologi | PSYC2102  Eksperimental  psyk. metode II | PSYC2402-  Psykologisk testkurs |
| 3. sem: SVC-PSY V10 | PSYC2200 – Kognitiv psykologi | | PSYC2201- Biologi og nevroanatomi | | | PSYC2400 - Anvendt kognitiv psykologi | PSYC2101 –  Kvantitativ metode |
| 2. sem: SVC-PSY H10 | PSYC1204 –Sosial – og personlighetspsykologi | | PSYC1202 - Psykologrollen | | PSYC1203 -  Psykologi og vitenskap | PSYC1100 –  Innføring i metode | |
| 1. sem: SVC-PSY V11 | EXPHIL03 –Examen philosophicum | | PSYC1200 –Generell psykologi,med psykologiens historie og personlighetspsykologi | | | | |
| **Studieløp for V11 alle kull** | 10 studiepoeng | | 10 studiepoeng | | | 10 studiepoeng | |